Ludvig Mylius-Erichsen

Ludvig Mylius-Erichsen (1872–1907) var en dansk forfatter, polarforsker og eventyrer. 

Han ledet Den litterære Grønlandsekspedisjonen, sammen med polarforskeren Knud Rasmussen, maleren Harald Moltke og læreren Jørgen Brønlund, i perioden 1902–04. På denne ekspedisjonen samlet de mye informasjon om grønlandsk språk og muntlige fortellertradisjoner. 

Senere, i 1906–07 ledet han en ny ekspedisjon, den såkalte Danmarkekspedisjonen, til Nordøst-Grønland. Avreisen fra Danmark var 24. juni 1906, med skipet SS «Danmark». Han reiste sammen med blant andre Jørgen Brønlund og løytnant Niels Peter Høegh Hagen, men alle disse tre omkom av sult og forfrysninger på en sledetur høsten 1907. Resten av ekspedisjonen returnerte til København i august 1908. 

 Bøker og dikt 
 1904 – Isblink. Digte fra den grønlandske polarregion.

 Referanser 

 Eksterne lenker 
 Tegning av Mylius-Erichsen

Kategori:Danske forfattere
Kategori:Danske oppdagere
Kategori:Personer fra Ringkøbing
Kategori:Polarforskere
Kategori:Personer fra Viborg